| *Cabassous chacoensis*Armadillo de cola espida do Chaco |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Placentalia |
| Orde: | Cingulata |
| Familia: | Dasypodidae |
| Subfamilia: | Tolypeutinae |
| Xénero: | *Cabassous* |
| Especie: | ***C. chacoensis*** |

 |
| Nome binomial |
| *Cabassous chacoensis*Wetzel, 1980 |
| Distribución de Cabassous chacoensisDistribución de *Cabassous chacoensis*Distribución de *Cabassous chacoensis* |

***Cabassous chacoensis***, coñecido na bibloiografía internacional como **armadillo de cola espida do Chaco**, é unha especie de mamífero placentario da orde dos cingulados, familia dos dasipódidos (única da orde) e subfamilia dos tolipeutinos, unha das catro que integran o xénero *Cabassous*, nativo da rexión do Gran Chaco, na zona central de América do Sur.

Características
---------------

É o máis pequeno dos armadillos de cola espida, cunha lonxitude media de cabeza e tronco de 30 cm, mentres que a das outras especies oscila entre os 32 e os 46 cm. Tamén teñen as orellas máis pequenas que as dos seus conxéneres, orellas que, ademais, teñen unha distintiva expansión carnosa no bordo dianteiro da que carecen as outras especies.

Hábitat e distribución
----------------------

Como os seus nomes (científico e vulgar) indican, este armadillo de cola espida encótrase na rexión do Gran Chaco, desde Paraguai occidental ao centro-norte da Arxentina. Tamén se pode encontrar en Bolivia e, posibemente, no Brasil.

Dentro desta rexión, é máis probabel encontralo en hábitats semiáridos, máis que nos húmidos. Polo xeral habita en zonas de bosques xerófilos pouco densos e en sabanas abertas ou próximas ás salinas, buscando refuxio en engrobas entre o bosque. Esta comunidade arbórea pertence á provincia fitogeográfica chaqueña, especificamente ao Chaco seco e ao Chaco semiárido.

Bioloxía
--------

Debido aos hábitats inhóspitos nos que vive, esta especie foi pouco estudada, e pouco se coñece da súa bioloxía e comportamento, aínda que se supón que é un animal solitario de hábitos nocturnos, e un activo escavador de tobos, nos que pasaría agochado durante case todo o día saíndo á noitiña pata alimentarse principalmente de formigas e térmites, pero tamén de gran cantidade doutros insectos, como escaravellos e as súas larvas, e posibelmente tamén lagartos e outros animais pequenos; pode tamén matar galiñas para alimentarse. Citouse que pode facer unha chamada que é unha especie de gruñido, e que as femias traen ao mundo unha soa cría por parto.

Taxonomía
---------

### Descrición

A especie *Cabassous chacoensis* foi descrita en 1980 polo zoólogo R. M. Wetzel na páxina 335 do seu traballo "Revision of the naked-tailed armadillos, genus *Cabassous* Mc Murtrie". *Annals of Carnegie Museum*, **49** (2): 223-357. Non se coñecen subespecies.

### Etimoloxía

O específico, *chacoensis*, fai referencia á súa área de dispersión, no Chaco.

### Outros nomes vulgares

Ademais de armadillo de cola espida do Chaco, a especie tamén se coñece, nos países onde se distribúe, polos nomes de *cabasú chaqueño*, *tatú aí*, *pichiciego grande*, *cabasú de orejas cortas*, *tatú-piche chaqueño*, *quirquincho de rabo mole*, *cabasú chico*, *quirquincho blanco* e *tatú de rabo molle chaqueño*.

Notas
-----

1. 1 2  Meritt, D. A.; Superina, M. & Abba, A. M. (2014): *Cabassous chacoensis* na *Lista vermella de especies a meazadas* da UICN. Versión 2015-4. Consultada o 29 de xaneiro de 2016.
2. 1 2  *Cabassous chacoensis* en *MSW*.
3. ↑  *Cabassous* en *MSW*.
4. ↑  Gardner, Alfred (2005): "Order Cingulata", en Wilson, Don E. & Reeder, DeeAnn M. eds. *Mammal Species of the World*, 3rd ed. Baltimore, Maryland, USA: Johns Hopkins University Press, 2 vols. pp. 97-98. ISBN 978-0-8018-8221-0.
5. 1 2 3 4 5  Hayssen, V. (2014): "Cabassous chacoensis (Cingulata: Dasypodidae)". *Mammalian Species 46* (908): 24–27.
6. ↑  Abba, A. M. *et al*. (2012): "Distribution of extant xenarthrans (Mammalia: Xenarthra) in Argentina using species distribution models". *Mammalia* **76** (2): 123–136.
7. 1 2  Parera, Aníbal (2002): *Los mamíferos de la Argentina y la región austral de Sudamérica* Buenos Aires: El Ateneo. ISBN 978-950-02-8536-0.
8. ↑  Marcelo Canevari e Olga Vaccaro (2007): *Guía de mamíferos de América del Sur*. Buenos Aires: Editorial L.O.L.A.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cabassous chacoensis Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Cabassous chacoensis*** |

### Bibliografía

* McKenna, Malcolm C. & Bell, Susan K. (1997): *Classification of Mammals Above the Species Level*. Nova York: Columbia University Press. ISBN 0-231-11013-8.
* Nowak, Ronald M. (1999): *Walker's Mammals of the World*. 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
* VV. AA. (1968): "Dasipódios" en *Enciclopedia Salvat de las ciencias. Tomo 6. Animales vertebrados*. Pamplona: Salvat, S. A. de Ediciones, pp. 86–88.
* Wilson, D. E. & Reeder, D. M. eds. (2005): *Mammal Species of the World: A Taxonomic and Geographic Reference*, 3rd ed. Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos

* Mamíferos
* Cingulados
* Dasipódidos
* Tolipeutinos
* *Cabassous*

### Ligazóns externas

* *Cabassous chacoensis* na ADW.
* *Cabassous chacoensis* na EOL.

|  |  |
| --- | --- |
| Control de autoridades | 
* Wd: Q1764906
* MAG: 2776539463

 |

|  |  |
| --- | --- |
| Identificadores taxonómicos | 
* ADW: Cabassous\_chacoensis
* EOL: 328490
* Fossilworks: 233290
* GBIF: 2440810
* iNaturalist: 47094
* IRMNG: 10228966
* ITIS: 624892
* IUCN: 3413
* MSW: 11700045
* NCBI: 1756213

 |

|  |  |
| --- | --- |
| Identificadores | 
* UMLS: C4091427

 |